The Times iku koran dinan kang diterbitaké ing Britania Raya wiwit taun 1785, nalika iku isih ditepungi kanthi jeneng The Daily Universal Register.

Koran iki lan seduluré The Sunday Times diterbitaké déning Times Newspapers Limited, kang wujud péranganing News International. News International diduwèni kabèh déning golongan News Corporation, kang dibawahi Rupert Murdoch. Sanajan lumrahé koran iki cukup modherat centre-right lan panyengkuyungé golongan Konservatif, nanging koran iki tau nyengkuyung golongan Parté Buruh nalika taun 2001 lan 2005 nalika ajang pammilihan umum. Nalika taun 2005, dhedhasar data saka MORI, olèh data yèn 40% saka para pamacané iku panyengkuyungé Parté Konservatif, 29% panyengkuyung Dhémokrat Liberal, 26% panyengkuyung Parté Buruh.

The Times iku jeneng asli saka koran iki, lan nyilihaké jenengé marang manéka korang ing sapérangan panjuru donya, kaya déné The New York Times, The Times of India, lan The Irish Times. Kanggo luwih mirunggan, yèn diterbitaké kanggo laladan ing njaba UK minangka London Times. Koran iki asliné migunakaké jinis huruf Times New Roman, kang dikembangaké déning Stanley Morison saka The Times kerjasama karo Monotype Corporation kang wis misuwur babagan panyithakané.

Koran iki diterbitaké sajeroning wangun broadsheet kanggo punjul 200 taun, nanging diowahi dadi wangun compact nalika taun 2004 minangka laku kanggo ngranggèh para pamaca enom. Mèi 2006, diwara-warakaké bakal diterbitaké edisi Amérikah Sarékat, kang wiwit diédharaké tanggal 6 Juni 2006.

Hari ini 
Rega kang dicantumké ing koran iki ing Inggris Raya iku 70p (70 penny) suwéné dina kerja (mundhak 5p wiwit 3 September 2007), 30p kanggo para mahasiswa kang didol kanthi mirunggan saka kios-kois mahasiswa lan £1.40 ing dina Setu (wiwit 8 September 2007). Koran seduluré, The Sunday Times, isih duwé format broadsheet. Sanajan The Times lan The Sunday Times, kaloroné diduwèni News International, sawijining anak perusahaan saka Rupert Murdoch's Newscorp, kaloroné ora silih bagi punggawa ing babagan éditorial, lan diyasa kapisah lan mung andum pamilik waé wiwit 1967. Nalika sasi November 2006 The Times wiwit nyithak judhulé sajeroning wangun huruf anyar, Times Modhèrn.

Sirkulasi 
Adhedasar data kang bisa ditanggungjawabaké angka sirkulasi kanggo sasi November 2005 nuduhaké yèn The Times kang kaadol gunggungé 692,581 èkspemplar saben dinané. Iki panggayuhan kang paling dhuwur wiwit koran iki dibawahi éditor, Robert Thomson, lan nyakinaké yèn koran iki tetep bakal dadi kang paling ngarep saka The Daily Telegraph sajeroning total pangadolané, sanajan The Daily Telegraph tetep dadi kang palng ngarep ing pasar, kanggo broadsheets, kanthi sirkulasi ora kurang saka 905,955 èksemplar. Koran wangun tabloid, kaya déné The Sun lan Daily Mail, saiki kasil adol kanthi sirkulasi ora kurang saka 3,274,855 lan 2,353,807.

Pranala njaba 

 Official website, including a Style Guide
 Archive from 1785 to 1985-full text and original layout, searchable (currently free of charge, registration required)
 Wapping: legacy of Rupert's revolution, January 15, 2006-The Observer-Three views of the industrial dispute twenty years on.
 The Times editor Robert Thomson lecture online: From the editorial desk of The Times, RMIT School of Applied Communication Public Lecture series 
 Anthony Trollope's satire on the mid-nineteenth century Times

Cathetan sikil 

Koran Britania Raya